তবে আমার শিল্পচর্চার ইতিহাস বেশ প্রাচীন। ছোট কালে যখন পড়ালেখা শুরু করছি তখন স্কুলে পরীক্ষার সময় বছরে একবার পাখি বানাইয়া লইয়া যাইতাম। আমার আম্মা খুব সুন্দর মাটির পাখি বানাইতেন। কাদা দিয়া কীভাবে বানাইতে হয় আমি সেগুলি শিখতাম। ওই পাখিদের গায়ে মাখার জন্য নীল ও লাল রং বানাইতে হইত কী কী দিয়া জানি। সম্ভবত নীল দপর্নের নীল আর জর্দার রঙের লগে কিছু একটা মিশাইয়া  লাল রঙ বানাইতাম। মনে আছে পাকিস্তান থেকে আসা পাড়াতুতু এক খালাম্মার কাছে সুতা দিয়া হাতপাখার নকশা করা শিখছিলাম। অনেক কঠিন সেই কাজ। এত ছোট কালের সেই ব্যাপার যে আমি ওনার পাশে শুইয়া শুইয়াই সুতার সেই নকশা করতাম। আবিদ আজাদের খালাম্মা আমার ভয় করে জাতীয় কিছু ছিল না সেইটা। মানে তখনও ততটা বয়স আমার আয়ত্তে আইসা পড়ে নাই।